# **ZMLUVA O ZASTUPOVANÍ NOSITEĽA PRÁV**

# *uzatvorená v zmysle § 164 zákona č. 185/2015 Z. z. Autorský zákon*

# *medzi zmluvnými stranami:*

# **Slovenská asociácia producentov v audiovízií**

IČO: 36 061 182, DIČ: 2021558836, IČ DPH: SK2021558836

so sídlom: Grösslingova 32, 811 09 Bratislava

zastúpená: Marianom Urbanom, riaditeľom

bankové spojenie: Prima banka Slovensko, a.s., č. účtu: 1020130501/3100

IBAN: SK03 3100 0000 0010 2013 0501

e-mail: sapa@slovakproducers.com

[www.slovakproducers.com](http://www.slovakproducers.com)

(ďalej len “**SAPA**”)

na strane jednej

**a**

**..................................................................**

IČO: ..................... , DIČ: ....................., IČ DPH: .....................

so sídlom: ........................................

zastúpený: ........................................

bankové spojenie: ........................................

IBAN: ........................................

e-mail: ........................................

www

(ďalej len “**zastúpený**”)

na strane druhej

**Článok I.**

**Predmet zmluvy**

1. SAPA je občianskym združením registrovaným na Ministerstve vnútra Slovenskej republiky pod č. VVS/1-900/90-17944. SAPA je držiteľom Oprávnenia na výkon kolektívnej správy práv vydaného Ministerstvom kultúry SR (ďalej len „oprávnenie“), ktoré je zverejnené na webovej stránke www.slovakproducers.com.

2. Zastúpený je výrobcom a nositeľom majetkových práv k audiovizuálnym dielam a ich audiovizuálnym záznamom v zmysle ust. § 86 a § 116 a nasl. Autorského zákona, ktoré mu v čase uzatvorenia tejto zmluvy patria alebo v budúcnosti vzniknú.

3. Zastúpený poveruje touto zmluvou organizáciu kolektívnej správy práv SAPA na výkon kolektívne spravovaných práv na území SR a v zahraničí v odboroch kolektívnej správy v súlade s Oprávnením SAPA, a to najmä ale nie výlučne v nasledovných odboroch:

a) výber náhrady odmeny za vyhotovenie rozmnoženiny audiovizuálneho diela a audiovizuálneho záznamu pre súkromnú potrebu,

b) výber primeranej odmeny za káblovú retransmisiu audiovizuálneho záznamu, ktorý je originálom audiovizuálneho diela a výber odmeny za použitie audiovizuálneho diela uvedením na verejnosti káblovou retransmisiou,

c) použitie audiovizuálneho diela a audiovizuálneho záznamu uvedením na verejnosti retransmisiou, okrem káblovej retransmisie,

d) verejný prenos audiovizuálneho diela a audiovizuálneho záznamu šírením akýmikoľvek technickými prostriedkami,

e) verejné vykonanie audiovizuálneho diela a audiovizuálneho záznamu vo forme technického predvedenia,

f) sprístupňovanie audiovizuálneho diela a audiovizuálneho záznamu verejnosti.

4. Poverenie v zmysle tejto zmluvy zahŕňa najmä:

1. uzatváranie licenčných zmlúv, hromadných licenčných zmlúv a kolektívnych licenčných zmlúv ako aj zmlúv o podmienkach používania audiovizuálnych záznamov,
2. vyberanie a správu odmien, náhrad odmien a primeraných odmien a vykonávanie ich rozúčtovania medzi zastupovaných nositeľov práv,
3. uskutočňovanie úkonov v prospech zastupovaného v prípade neoprávnených zásahov do jeho práv.

**Článok II.**

**Práva a povinnosti SAPA**

SAPA sa zaväzuje:

1. vykonávať kolektívnu správu práv uvedených v Článku I. tejto zmluvy s odbornou starostlivosťou a v rozsahu udeleného oprávnenia,
2. vykonávať kolektívnu správ práv, ku ktorým bola touto zmluvou poverená, v záujme a v prospech zastúpeného a za rovnakých nediskriminačných podmienok vo vzťahu k ostatným zastupovaným nositeľom práv,
3. vyplácať zastúpenému vybrané náhrady odmien a odmeny a  primerané odmeny (ďalej všetko ako „odmeny“) raz ročne podľa schválených zásad Vyúčtovacieho poriadku SAPA,
4. na krytie nákladov za poskytovanie služby kolektívnej správy podľa tejto zmluvy si SAPA zrazí zrážku podľa ustanovení platného Vyúčtovacieho poriadku SAPA,
5. SAPA je oprávnená a povinná odviesť z vyplácaných odmien v súlade s platnými právnymi predpismi určené zrážky.

**Článok III.**

**Práva a povinnosti zastúpeného**

1. Zastúpený sa zaväzuje:

1. pri podpise tejto zmluvy predložiť SAPA zoznam všetkých audiovizuálnych diel a audiovizuálnych záznamov, ku ktorým vykonáva práva a bezodkladne nahlásiť SAPA vznik každého nového audiovizuálneho diela a audiovizuálneho záznamu počas platnosti tejto zmluvy,
2. rešpektovať Stanovy a Vyúčtovací poriadok SAPA, s ktorými bol oboznámený a zdržať sa konania, ktoré by škodilo poslaniu a záujmom SAPA,
3. poskytnúť na požiadanie bezodkladne všetky údaje, ktoré sú potrebné pre presnú evidenciu zastúpeného ako aj nahlasovanie prípadných zmien jeho údajov,
4. po dobu platnosti tejto zmluvy neuzatvoriť zmluvu o zastupovaní ani žiadnu inú zmluvu alebo dohodu, ktorá by svojim obsahom odporovala tejto zmluve; a zároveň vyhlasuje, že ku dňu podpisu tejto zmluvy takáto dohoda nie je uzatvorená, t.j. zastupovaný týmto vyhlasuje, že ako výrobca audiovizuálnych diel a audiovizuálnych záznamov nie je zastupovaný inou organizáciou kolektívnej správy na Slovensku a nepoberá odmeny od inej organizácie kolektívnej správy,
5. predkladať SAPA požadované doklady a informácie potrebné pre vyplatenie odmien podľa schválených zásad Vyúčtovacieho poriadku SAPA v požadovanom termíne.

2. Zastúpený vyhlasuje, že je nositeľom majetkových práv, ktorých výkonom poveruje SAPA, že mu patria bez akéhokoľvek obmedzenia a uzavretím tejto zmluvy neporušuje práva tretích osôb, okrem prípadu že by existenciu takýchto práv výslovne SAPA písomne oznámil.

**Článok IV.**

**Záverečné ustanovenia**

1. Zmluvné strany sa dohodli, že pri vzájomnej komunikácii budú uprednostňovať elektronickú komunikáciu prostredníctvom e-mailových adries uvedených v záhlaví zmluvy.

2. Táto zmluva sa uzatvára na dobu trvania ochrany majetkových práv zastupovaného. Práva a povinnosti z tejto zmluvy prechádzajú na právnych nástupcov zmluvných strán.

3. Túto zmluvu je možné vypovedať aj bez uvedenia dôvodu vždy ku koncu kalendárneho roku doporučeným listom s predchádzajúcou trojmesačnou výpovednou lehotou, t.j. najneskôr do 30.9. príslušného kalendárneho roka.

4. Dojednaný obsah zmluvy možno zmeniť resp. doplniť len s písomným súhlasom oboch zmluvných strán, a to dodatkom k tejto zmluve.

5. Vzájomné vzťahy, ktoré nie sú upravené touto zmluvou, sa spravujú ustanoveniami Autorského zákona a ďalších relevantných právnych predpisov Slovenskej republiky.

6. Zmluva je vyhotovená v dvoch exemplároch, z ktorých po jednom obdrží každá zo zmluvných strán.

7. Zmluvné strany vyhlasujú, že si zmluvu riadne prečítali, jej obsahu rozumejú a na znak súhlasu ju slobodne, vážne a bez nátlaku podpisujú.

V Bratislave, dňa ........................

SAPA: Zastúpený:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SAPA

Marian Urban, riaditeľ